钦定古今图书集成/明伦汇编/氏族典/第275卷 > 王晟
## 钦定古今图书集成/明伦汇编/氏族典/第275卷 > 王晟

按《郓城县志﹕》：“晟字景昭，邑人。正统丙辰进士，初授刑
部主事，升员外郎。英敏刚直，鞫狱平恕。升浙江按察
司佥事，专理山场银课。时丽水、青田诸县山贼陈鉴
湖等哨聚劫掠，晟召募勇敢，杀贼数百人。已而贼势
复张，官兵不能支，晟被执，骂贼不屈，贼刺晟于破桥。
事闻，朝廷遣官谕祭，赠江西布政司参议，官一子。”